**Զանգվածային սպանություն Նախոն Ռատչասիմայում**, 2020 թվականի փետրվարի 8-ին Թաիլանդի Նախոն Ռատչասիմա քաղաքում տեղի ունեցած հանցագործություն, որի ընթացքում Թաիլանդի թագավորական բանակի զինվորի գործողությունների արդյունքում 26 մարդ է սպանվել և ևս 63-ը վնասվածք են ստացել։ Ամեն ինչ սկսվել է, երբ հանցագործը սպանել է իր հրամանատարին և ևս երկու այլ սպաների Սուրատհամպհիտակ (ค่ายสุรธรรมพิทักษ์) ռազմական ճամբարում։ Հետո կասկածյալը զենք և ռազմական HMMWV է գողացել և գնացել դեպի Terminal 21 մոլ, որտեղ սկսել է կրակել գնորդների վրա։ Հարձակման ընթացքում կասկածյալը նամակ է տեղադրել սոցիալական կայքերում։ Դա ամենամահաբեր զանգվածային սպանությունն է երկրի պատմության մեջ։

Հրաձգություններ
---------------

### Սուրատհամպիտհակ ռազմական ճամբար

Հրաձգությունը սկսել է ժամը մոտ 15։ 30-ին տեղի ժամանակով Սուրատհամպիտհակ ռամզական ճամբարում, երբ կասկածյալը, որը նույնականացվել է որպես 32-ամյա սերժանտ մայոր Ջակրապանտ Տոմմա (จัรรพนนธ์ ถมมา), ընդհարվել է իր հրամանատարի հետ, որը նույնականացվել է որպես գնդապետ Անանտարոտ Կրասաե, գողացել նրա զենքը և սպանել նրան։ Հետո նա ուղղել է ատրճանակի փողը Կրասաեի զոքանչի վրա, սպանելով նրան հանցագործության տեղում։ Դրանից հետո Տոմման գողացել է գրոհիչ հրացան, սպանելով ևս մեկ զինվորի։ Հետո նա Համեր է գողացել և վիրավորել վարորդին։ Տոմման փախչել է և սկսել է կրակել երկու ոստիկանների և երկու քաղաքացիների վրա, վիրավորելով նրանց։ Սպաները շատ վնասվածքներ են ստացել։

### Terminal 21 Korat մոլ

Փախուստից հետո նա սկսել է կրակել փողոցում, այդ թվում նաև բուդդայական տաճարի մոտ։ Հետո Տոմման ժամանել է Terminal 21 Korat առևտրի կենտրոն, որտեղ նա դուրս է եկել մեքենայից և սկսել կրակել մարդկանց վրա, մինչև սննդի պատրաստման համար գազի գլանը պայթեցնելը։ Նա 21 քաղաքացի է սպանել, որոնցից չորսը մահացել են հիվանդանոցում։ Հետո նա տասնվեց պատանդ է վերցրել մոլի չորրորդ հարկում։ Հանցագործն իր գործողությունների ժամանակ ուղիղ եթեր էր վարում ֆեյսբուքով, կիսվում էր լուսանկարներով և մեմերով իր կայքէջում, և նրա հաշիվը ի վերջո ջնջվել է Ֆեյսբուքի կողմից։

Ոստիկանները և զինվորները պաշարել են առևտրի կենտրոնը և պահանջել, որ Տոմման հանձնվի, ինչին նա պատասխանել է, սպանելով մեկ ոստիկանի և վիրավորելով ևս երեքին։ Տոմման մնում էր ներսում երեք ժամ շարունակ։ Ոստիկանները կանչել էին անգամ նրա մորը, որպեսզի նա փորձի համոզել իր որդուն հանձնվել։

Փետրվարի 9-ին, տեղի ժամանակով ժամը 9։ 13-ին, ոստիկանությունը հայտնել է, որ հանցագործը սպանվել է ոստիկանության աշխատողների կողմից։

Տես նաև
-------

* Զանգվածային սպանություն

Ծանոթագրություններ
------------------

1. ↑  «Расте броят на убитите в нападението в Тайланд, спецчасти щурмуваха търговския център - Азия»։ *Novini.bg*
2. ↑  «สูญเสีย! ผู้เสียชีวิตจากเหตุกราดยิงโคราชเพิ่มเป็น 30 คน» [Loss! Death toll of Korat shooting rampage rises to 30]։ *Thai PBS* (թայերեն)։ 9 February 2020։ Վերցված է 9 February 2020
3. 1 2 3  «Thailand shooting: Soldier who killed 26 is shot dead»։ BBC։ փետրվարի 8, 2020
4. ↑  «Thai commandos kill rogue soldier who shot dead 26 people»։ Al Jazeera։ փետրվարի 8, 2020
5. ↑  Sakchai Lalit, Tassanee Vejpongsa (փետրվարի 9, 2020)։ «Thai army sergeant who killed at least 26 shot dead in mall, officials say»։ USA Today։ Վերցված է փետրվարի 9, 2020  `|url-status=` պարամետրը գոյություն չունի (օգնություն)
6. 1 2  «Korat carnage death toll 27; suspect had conflict with his commander: PM»։ Վերցված է փետրվարի 8, 2020
7. ↑  Sumon Nat, van Hagen Isobel, McCausland Phil (փետրվարի 8, 2020)։ «Thai soldier dead after killing at least 26 in shooting rampage» (անգլերեն)։ NBC News։ Վերցված է փետրվարի 8, 2020
8. ↑  «ด่วน! วิสามัญฆาตกรรมมือกราดยิงโคราช เสียชีวิต 20 คน» [Breaking! Korat gunman shot dead, 20 killed]։ *Thai PBS*։ փետրվարի 9, 2020։ Վերցված է փետրվարի 9, 2020